जहां भी अनाधिकृत रूप से पटाखे बेचे जाएंगे वहां छापेमारी करने का निर्देश दिया। छठ पूजा के दौरान नगर निगम को सभी महत्वपूर्ण घाटों की साफ-सफाई कराने, आपदा प्रबंधन को एसडीआरएफ एवं तैराको की व्यवस्था करवाने का निर्देश दिया। बिजली विभाग को छठ घाट के रास्ते में बिजली के जर्जर तार का निरीक्षण करवा लेने का निर्देश दिया। नगर आयुक्त नगर निगम को घाटों पर चेंजिंग रूम, शौचालय की व्यवस्था आवश्यकतानुसार करवाने का निर्देश दिया। छठ पूजा के दौरान घाटों पर पटाखे छोड़ने पर प्रतिबंध लगाने का निर्देश अनुमंडल पदाधिकारी को दिया गया। उन्होंने कहा कि यातायात एवं पार्किंग की समुचित व्यवस्था करवा ली जाए ताकि वाहन पार्किंग की कोई समस्या ना रहे। उन्होंने कहा कि सभी महत्वपूर्ण घाटों एवं सरोवर के लिए पदाधिकारियों को प्रतिनियुक्ति की गयी है। वह अपने-अपने घाटों पर की गई व्यवस्था पूर्व में ही देख लेंगे। उन्होंने सभी अनुमंडल पदाधिकारी को सोमवार से मंगलवार तक सभी घाटों की क्षमता की सूची का प्रकाशन सोमवार से मंगलवार तक कराने का निर्देश दिया ताकि विधि व्यवस्था का संधारण किया जा सके। सूर्यकुंड, देवघाट, पितामहेश्वर में आवश्यकतानुसार बांस की बैरिकेडिंग पानी के अंदर कराने का निर्देश दिया।